На основу члана 14. став 1. Правилникa о суфинансирању мере смањења загађења ваздуха кроз подршку грађанима за набавку и замену котлова на еколошки прихватљивији енергент у домаћинствима на територији Града Новог Сада у 2023. години („Службени лист Града Новог Сада“, број 30/23), Градоначелник Града Новог Сада

расписује

**ЈАВНИ ПОЗИВ**

**ЗА ИЗБОР ПРИВРЕДНИХ СУБЈЕКАТА У СПРОВОЂЕЊУ МЕРЕ СМАЊЕЊА ЗАГАЂЕЊА ВАЗДУХА КРОЗ НАБАВКУ И ЗАМЕНУ КОТЛОВА НА ЕКОЛОШКИ ПРИХВАТЉИВИЈИ ЕНЕРГЕНТ У ДОМАЋИНСТВИМА**

**НА ТЕРИТОРИЈИ ГРАДА НОВОГ САДА У 2023. ГОДИНИ**

У циљу смањења загађења ваздуха и емисије штетних гасова пореклом из индивидуалних извора у домаћинствима, расписује се Јавни позив за избор привредних субјеката у спровођењу мере смањења загађења ваздуха кроз набавку и замену котлова на еколошки прихватљивији енергент у домаћинствима на територији Града Новог Сада у 2023. години (у даљем тексту: Јавни позив). Мера смањењa загађења ваздуха из индивидуалних извора у домаћинствима спроводи се кроз сарадњу са привредним субјектима, а крајњи корисници бесповратних средстава су домаћинства тј. грађани на територији Града Новог Сада (у даљем тексту: Град). Домаћинства која остваре право на суфинансирање могу набавити котлове искључиво од привредних субјеката изабраних путем овог јавног позива.

**I ПРЕДМЕТ**

Предмет Јавног позива је избор привредних субјеката који ће реализовати активности у вези са набавком котлова на еколошки прихватљивији енергент за домаћинства, осим за домаћинства која већ имају могућност прикључења на даљинско грејање.

Грађани ће од привредних субјеката моћи да набаве котао на природни гас или биомасу (дрвни пелет, брикет, сечка), за породичне куће и станове.

Минимални степен корисности котла на биомасу (дрвни пелет, брикет, сечка) износи 85%, док за котао на природни гас износи 90%.

**II ПРАВО УЧЕШЋА НА ЈАВНОМ ПОЗИВУ**

На Јавном позиву за избор привредних субјеката могу учествовати привредни субјекти који врше набавку котлова на еколошки прихватљивије енергенте и испуњавају следеће услове:

* да су уписани у регистар АПР-а за обављање делатности која је предмет Јавног позива за избор привредних субјеката, а регистровани су као привредна друштва и предузетници најмање шест месеци који претходе дану подношења пријаве,
* да над њима није покренут стечајни поступак или поступак ликвидације,
* да имају запосленог или на неки други начин радно ангажовано лице или регистрованог подизвођача који врши уградњу котлова на природни гас или биомасу (дрвни пелет, брикет, сечка);
* да имају атесте за материјале и производе.

**III ДОКУМЕНТАЦИЈА КОЈУ ЈЕ ПОТРЕБНО ПРИЛОЖИТИ ПРИ ПОДНОШЕЊУ**

**ПРИЈАВЕ**

Подносилац пријаве доставља следећу документацију:

1. Попуњен, оверен и потписан Пријавни формулар (Прилог 1);
2. Изјаву о прихватању услова Јавног позива (Прилог 2);
3. Фотокопију решења о упису у регистар привредних субјеката;
4. Фотокопију обрасца оверених потписа лица овлашћених за заступање (ОП образац);
5. Атесте за материјале и производе, а који су законом прихваћени на територији Републике Србије
6. Доказ да имају запосленог или на неки други начин радно ангажовано лице или регистрованог подизвођача који врши уградњу котлова на природни гас или биомасу (дрвни пелет, брикет, сечка);
7. Доказ да је измирио доспеле обавезе по основу јавних прихода.

За предузетнике је потребно да изјаву (Прилог 2) достави лице које је регистровало обављање делатности као предузетник. За задруге потребно је доставити изјаву директора. Ова изјава мора бити дата након датума објављивања Јавног позива.

У случају да је оснивач привредног субјекта страно правно лице, доставља се изјава законског заступника привредног субјекта подносиоца захтева. Уколико постоји више законских заступника подносиоца захтева, потребно је да сви доставе наведену изјаву која не мора бити оверена код нотара.

У случају да је оснивач привредног субјекта страно физичко лице потребно је да сви законски заступници привредног субјекта подносиоца захтева доставе наведену изјаву која не мора бити оверена код нотара.

**IV ПРЕУЗИМАЊЕ ДОКУМЕНТАЦИЈЕ ЗА ЈАВНИ ПОЗИВ**

Документација за Јавни позив може се преузети на интернет страници Градске управе за заштиту животне средине (у даљем тексту: Градска управа), линк: [www.environovisad.rs](http://www.environovisad.rs) и садржи:

* Текст Јавног позива,
* Прилог 1 - Пријавни формулар,
* Прилог 2 - Изјаву о прихватању услова Јавног позива,
* Прилог 3 - Критеријуми за оцену Пријаве.

**V КРИТЕРИЈУМИ ЗА ИЗБОР ПРИВРЕДНИХ СУБЈЕКАТА**

Критеријуми за рангирање привредних субјеката (директних корисника) обухватају следеће:

1. цену котлова;
2. рок важења цене из тачке 1);
3. рок испоруке и уградње.

У Прилогу 3. Јавног позива детаљно је дефинисан начин бодовања по наведеним критеријуми за избор привредних субјеката.

Јавним позивом се одређује максимални број бодова по сваком од критеријума и број бодова по поткритеријумима, ако су поткритеријуми дефинисани у оквиру појединих критеријума.

Укупан максимални број бодова по свим критеријумима и поткритеријумима примењеним на поједини Програм не може прећи 100.

**VI МЕСТО И РОК ДОСТАВЉАЊА ПРИЈАВА**

 Попуњен, оверен и одштампан Пријавни формулар и пратећа документација достављају се путем поште у затвореној коверти са назнаком:

**„ПРИЈАВА НА ЈАВНИ ПОЗИВ**

**ЗА ИЗБОР ПРИВРЕДНИХ СУБЈЕКАТА У СПРОВОЂЕЊУ МЕРЕ СМАЊЕЊА ЗАГАЂЕЊА ВАЗДУХА КРОЗ НАБАВКУ И ЗАМЕНУ КОТЛОВА НА ЕКОЛОШКИ ПРИХВАТЉИВИЈИ ЕНЕРГЕНТ У ДОМАЋИНСТВИМА НА ТЕРИТОРИЈИ ГРАДА НОВОГ САДА У 2023. ГОДИНИ**

**- НЕ ОТВАРАТИ“**

**ГРАДСКА УПРАВА ЗА ЗАШТИТУ ЖИВОТНЕ СРЕДИНЕ**

**Комисија за спровођење мере смањења загађења ваздуха у домаћинствима на територији Града Новог Сада у 2023. години**

са пуним називом и адресом подносиоца пријаве на полеђини коверте.

Пријава се предаје:

1. лично на адресу

Градска управа за опште послове Града Новог Сада - писарница,

Трг слободе 1,

Нови Сад

или

1. препоручено путем поште на адресу

Градска управа за заштиту животне средине

Руменачка 110а,

21113 Нови Сад

**Рок за подношење пријава је до 31.8.2023. године.**

 Благовременом пријавом сматра се пријава предата на пошти или писарници најкасније до истека последњег дана утврђеног рока за подношење пријава по Јавном позиву (доказ је печат поште или писарнице са јасно видљивим датумом предаје), без обзира на датум приспећа.

Пријаве послате на било који други начин, као и по истеку утврђеног рока за подношење пријава неће бити узете у разматрање.

За све додатне информације и обавештења подносилац пријаве се може обратити на контакт телефон 021/421-109 или путем е-mail-а: zivotnasredina@uprava.novisad.rs .

**VII НЕПОТПУНА (НЕУРЕДНА) ПРИЈАВА**

Пријава ће се сматрати непотпуном (неуредном) ако у достављеној писаној форми недостаје било који документ из одељка III Јавног позива или уколико није у потпуности попуњена.

Непотпуне (неуредне) пријаве се неће разматрати.

**VIII ОЦЕНА, ИЗБОР И ОБЈАВЉИВАЊЕ ОДЛУКЕ О ИЗБОРУ ПРИВРЕДНИХ СУБЈЕКАТА**

 Оцена и избор привредних субјеката врши се у складу са овим јавним позивом и Правилником.

 Комисија за спровођење мере смањења загађења ваздуха пореклом из индивидуалних извора у домаћинствима на територији Града Новог Сада у 2023. години (у даљем тексту: Комисија) разматра пријаве и у складу са условима овог јавног позива, утврђује **Прелиминарну листу директних корисника.**

 Прелиминарна листа директних корисника се објављује на огласној табли и званичној интернет страници Градске управе у року од 15 дана од дана истека рока за подношење пријава.

На Прелиминарну листу директних корсника учесници Јавног позива имају право приговора Комисији у року од осам дана од дана њеног објављивања. **Приговор се доставља Комисији на адресу Руменачка 110а**, Нови Сад, у коверти са назнаком:

„ПРИГОВОР НА ПРЕЛИМИНАРНУ ЛИСТУ ДИРЕКТНИХ КОРИСНИКА ПРИЈАВЉЕНИХ НА ЈАВНИ ПОЗИВ НА ЈАВНИ ПОЗИВ ЗА ИЗБОР ПРИВРЕДНИХ СУБЈЕКАТА У СПРОВОЂЕЊУ МЕРЕ СМАЊЕЊА ЗАГАЂЕЊА ВАЗДУХА ПОРЕКЛОМ ИЗ ИНДИВИДУАЛНИХ ИЗВОРА У ДОМАЋИНСТВИМА НА ТЕРИТОРИЈИ ГРАДА НОВОГ САДА У 2023. ГОДИНИ - **НЕ ОТВАРАТИ**“

ГРАДСКА УПРАВА ЗА ЗАШТИТУ ЖИВОТНЕ СРЕДИНЕ

Комисија за спровођење мере смањења загађења ваздуха пореклом из индивидуалних извора у домаћинствима на територији Града Новог Сада у 2023. години

Комисија је дужна да размотри поднете приговоре и да у року од 15 дана од дана пријема донесе одлуку о приговору, која мора бити образложена.

О спроведеном поступку Комисија води записник и сачињава **Предлог коначне листе директних корисника**, који доставља Градоначелнику Града Новог Сада на усвајање.

Градоначелник утврђује **Коначну листу директних корисника**, која се објављује на огласној табли и званичној интернет страници Градске управе.

**IX ПОСТУПАК РЕАЛИЗАЦИЈЕ**

 Град ће закључити споразум о техничкој сарадњи у спровођењу мере смањења загађења ваздуха ваздуха са привредним субјектима који буду изабрани. Предмет споразума ће бити обавезе обеју страна у Јавном позиву.

 Након потписивања споразума о техничкој сарадњи са привредним субјектима, Град спроводи поступак одабира крајњих корисника (домаћинстава). Грађани су у обавези да приликом подношења пријаве доставе предрачун за опрему са уградњом издатe од привредног субјекта са Коначне листе директних корисника коју је објавила Градска управа.

Након избора појединачних пројеката грађана и утврђивања коначног броја корисника по привредном субјекту, Град закључује тројни уговор у спровођењу мере смањења загађења ваздуха са директним и крајњим корисницима.

Град ће вршити пренос средстава искључиво директним корисницима складу са закљученим уговором, након што крајњи корисник уплати директном кориснику своју обавезу утврђену уговором и након завршетка реализације мере.

Крајњи корисник ће сам сносити трошкове изведених радова који буду већи од удела суфинансирања наведеног у члану 6. став 3. Правилника.

 Услов да се пренесу средства директном кориснику је потписана заједничка изјава директног и крајњег корисника да су радови изведени како је предвиђено предрачуном који је грађанин предао када се пријавио за меру.

У случају неслагања између директног и крајњег корисника око квалитета и обима изведених радова, Комисија ће извршити теренски обилазак објекта крајњег корисника ради увида у стање изведених радова.

 Контролу извршења уговорних обавеза врши Комисија.

 Директни корисници су дужни да Комисији у сваком моменту омогуће контролу реализације активности и увид у сву потребну документацију.

Укупна средства за суфинансирање мере смањења загађења ваздуха обезбеђена од стране Града и Министарства заштите животне средине, износе 5.000.000,00 динара.

Директни корисници су у обавези да најкасније до 15. октобра 2023. године Градској управи доставе захтев за пренос одобрених бесповратних средстава за реализацију мере смањења загађења ваздуха. Уз захтев достављају осталу документацију дефинисану уговором.

 На основу Захтева за пренос одобрених бесповратних средстава и изјава директног и крајњег корисника о извршеним радовима, Градска управа врши исплату средстава директним корисницима.